નાણાં મંત્રી અરૂણ જેટલી દ્વારા દાખલ કરવામાં આવેલા માનહાનીના કેસમાં દિલ્હી હાઈકોર્ટે દિલ્હીના મુખ્યમંત્રી અરવિંદ કેજરીવાલને આદેશ આપ્યો છે કે તે 12 ફેબ્રુઆરીએ જેટલીને ક્રોસ એક્ઝામિનેશન કરી લે. અરૂણ જેટલીએ કેજરીવાલ અને AAPના 5 અન્ય નેતાઓ વિરૂદ્ધ માનહાનીનો કેસ કર્યો હતો. જોઈંટ રજિસ્ટાર રાકેશ પંડિતે કહ્યું છે કે, કેસનો રેકોર્ડ જોતા જણાય છે કે કેન્દ્રિય મંત્રીને 8 જુદી જુદી તારીખો પર બોલાવવામાં આવ્યાં. જ્યારે મુખ્યમંત્રીએ ક્રોસ એક્ઝામિનેશન દરમિયાન અરૂણ જેટલીને 250થી પણ વધારે સવાલો પુછ્યા.